b'\n_START_ARTICLE_\nDesio\n_START_SECTION_\nIzvor imena\n_START_PARAGRAPH_\nDesio je bil naseljen \xc5\xbee v predrimski dobi, v \xc4\x8dasu vladavine Galov (Insurbov). Najdena je \xc5\xbertvena \xc5\xbeara s posvetilnim napisom poganskim bogovom._NEWLINE_Ime kraja izhaja iz  latinskega  izraza ad decimum ; ker je bil oddaljen deset rimskih milj od Milana. Po drugih virih izhaja od imena poganskega boga Jupitra \xe2\x80\x93 v gr\xc5\xa1\xc4\x8dini izvirno Zevs; to so spremenili v latinski deus, kraj pa v Deussio vse do X. stoletja._NEWLINE_Trg pod imenom "Deussio" je napredoval zaradi pomembnega trgovskega polo\xc5\xbeaja ob cesti med Milanom in Comom.\n_START_SECTION_\nRazvoj in napredek\n_START_PARAGRAPH_\nMesto se je za\xc4\x8delo razvijati z letom 649, ko je milanski nad\xc5\xa1kof sveti Janez Dobri ukazal zgraditi \xc5\xbeupnijsko cerkev, ki so jo posvetili svetima Siru (Siro) in Maternu (Materno), da bi sprobrnili okoli\xc5\xa1ko pogansko prebivalstvo, ki je bilo langobardskega izvora. _NEWLINE_1277 je tukaj potekala bitka med dru\xc5\xbeinama Visconti in Della Torre zaradi nadvlade nad Milanom. _NEWLINE_24. februarja 1924 je Desio prejel \xc4\x8dastni naziv mesta s kraljevskim odlokom._NEWLINE_Najbolj znan je kot rojstni kraj Achilla Rattija, ki je postal pape\xc5\xbe Pij XI., v mladosti pa je bil tudi navdu\xc5\xa1en in uspe\xc5\xa1en planinec. _NEWLINE_Med napadom  amerikanskih zaveznikov je bila ubita operna pevka-sopranistkinja Magrinijevo (1878-1944)'